text: 張弘襟，字象南，陝西西安府鄠縣花原里人。生平.端謹醇懿，篤於孝友，文學尤其所長。萬曆三十七年癸丑科進士，除知山東萊蕪縣，調清苑縣，升禮部主客司員外郎、郎中，擢山西參議，提督學政，兼按察僉事。時崇禎六年癸酉一榜舉領案三十一人，眾服識拔之精。逆闖入關，強公以偽職，寧死不受，賊亦不加害也。清朝定鼎，優遊太平二十餘年乃卒。家族.從弟張弘祚，字士昌，由進士知歷城縣，忠厚長者，處鄉黨如不能言。弘襟子國瑜，字元玉，由舉人知鄒縣，平恕有政聲，著有《暮存稿》。次子國璧，性行醇謹，不為岸異，由恩拔任山東新城知縣，新城疲邑也，前官緣逋賦革職者十三人，國璧自知不能有為，即告歸。
metadata: erhwenkuo/wikipedia-zhtw
metadata: 張弘襟
metadata: https://zh.wikipedia.org/wiki?curid=7510828